Az Atya, aki bennem van: Ima a Szent Szellemről

Drága **Szent Szellem** – Te, az Atya, aki bennem vagy –, köszönöm, hogy Te vagy az én **örök Vigasztalóm** és **Segítőm**. Köszönöm, hogy befogadhattalak Téged, és megismerhettelek Téged, mert nálam laksz és bennem maradsz. *(Ján. 14,16. 17.)*

**És én kérem az Atyát**, **és más Vigasztalót ád néktek**, **hogy veletek maradjon mind­örökké**. **Az igazságnak ama Szellemét**: **akit a világ be nem fogadhat, mert nem látja Őt és nem ismeri Őt**; **de ti ismeritek Őt**, **mert nálatok lakik**, **és bennetek marad**. *(Ján. 14,16–17.)*

Drága **Szent Szellem** – Te, az Atya, aki bennem vagy –, Te vagy a **Vigasztalóm**, akit Jézus nevében küldött az Atya; Te mindenre megtanítasz engem, és eszembe juttatod mindazokat, amiket Jézus mondott. Te rálehelsz az elmémre, és az Krisztus elméjévé válik. Te rálehelsz az életemre, és az Isten tökéletes akaratában beteljesedik. *(Ján. 14,26.)*

**Ama Vigasztaló pedig**, **a Szent Szellem**, **akit az én nevemben küld az Atya**, **Ő min­den­re megtanít majd titeket**, **és eszetekbe juttatja mindazokat**, **ami­ket mondottam** **néktek**. *(Ján. 14,26.)*

Drága **Szent Szellem** – Te, az Atya, aki bennem vagy –, Te vagy a Vigasztalóm, akit Jézus küldött a szívembe az Atyától, Te vagy az **igazságnak Szelleme**; Te, aki az Atyától származol, Te teszel Jézusról bizonyságot mindenkor. *(Ján. 15,26.)* Drága **Szent Szellem** –Te, az Atya, aki bennem vagy –, Te vagy az **igazságnak Szelleme**, Te elvezérelsz engem minden igazságra. Mert nem magadtól szólsz, hanem azokat szólod, amiket hallasz az Atyánál, és a bekövetkezendőket megjelented nekem. Te Jézust dicsőíted, mert az Atyától és Jézustól hallottakat megjelented nekem. *(Ján. 16,13–14.)*

**Mikor pedig eljön majd a Vigasztaló**, **akit én küldök néktek az Atyától**, **az igazságnak Szelleme**, **aki az Atyától származik**, **Ő tesz majd énrólam bizonyságot**. *(Ján. 15,26.)* **De mikor eljön Ő, az igazságnak Szelleme**, **elvezet majd titeket minden igazságra**. **Mert nem magától szól**, **hanem azokat szólja**, **amiket hall**, **és a be­kö­vet­ke­zendőket megjelenti néktek**. **Ő engem dicsőít majd**, **mert az enyémből vesz**, **és megjelenti néktek**. *(Ján. 16,13–14.)*

Te vagy a **fiúság Szelleme**, Általad kiáltom: Abba, Atyám! Drága **Szent Szellem** – Te, az Atya, aki bennem vagy –, Te bizonyságot teszel az én szellememmel együtt, hogy Isten szent vérével meghintett gyermeke vagyok. *(Róm. 8,15–16.)*

Drága **Szent Szellem** – Te, az Atya, aki bennem vagy –, Te segítségemre vagy az én erőtlenségemben. Mert azt, amit kérnem kell, amint kellene, nem tudom pontosan; de Te magad esedezel érettem kimondhatatlan fohászkodásokkal. *(Róm. 8,26.)*

Az Úrral egyesültem, így **egy szellem** lettem Teveled, drága **Szent Szellem**, örökre. *(1Kor. 6,17.)*

Nem e világnak szellemét vettem, hanem az **Istenből** **való Szellemet**; Téged drága **Szent Szellem** – Téged, aki az Atya vagy énbennem –, hogy megismerjem azokat, amiket Abba ajándékozott nekem. *(1Kor. 2,12.)*

Nekem Isten kijelenti az **Ő Szelleme** által – Általad, drága **Szent Szellem**, aki az Atya vagy énbennem –, amiket szem nem látott, fül nem hallott és az embernek szíve meg sem gon­dolt, amiket Isten készített az Őt szeretőknek. Köszönöm drága **Szent Szellem**, hogy ki­je­len­ted nekem azokat, amiket Abba Atyám készített nekem, mert Őt teljes szívemből sze­re­tem. *(1Kor. 2,9. 10.)*

Isten temploma vagyok, az **Isten Szelleme** lakozik bennem. Drága **Szent Szellem** – Te, az Atya, aki bennem vagy –, köszönöm, hogy bennem lakozol örökre. Köszöntelek, mint az örökre bennem lakozót, Jézus nevében. *(1Kor. 3,16.)*

Az én testem a bennem lakozó **Szent Szellem** temploma, amelyet Istentől nyertem; és nem a magamé vagyok. Köszönöm drága **Szent Szellem**, hogy a testem a szent vérrel meghintett templomod lehet örökre. *(1Kor. 6,19.)*

Megmosattam, megszenteltettem, megigazíttattam az Úr Jézusnak nevében és az én **Istenem Szelleme** által. Köszönöm drága **Szent Szellem**, hogy megmostál, megszenteltél, megigazítottál az Úr Jézusnak nevében. *(1Kor. 6,11.)*

Aki pedig engem Krisztusban megerősít és felken, az Isten az; aki el is pecsételt engem, és a **Szellemet**, mint foglalót adta az én szívembe. Köszönöm drága **Szent Szellem**, hogy foglalóként jöttél a szívembe. *(2Kor. 1,21–22.)*

Drága Szent Szellem, Te laksz énbennem, aki feltámasztottad Jézust a halálból, és Te, aki feltámasztottad Krisztus Jézust a halálból, a feltámadás erejével megeleveníted az én halandó testemet is a Te bennem való lakozásod által. *(Róm. 8,11.)*

Az Úr pedig a **Szellem**; és ahol az **Úrnak Szelleme**, ott a szabadság. Én pedig az Úr dicső­sé­gének visszatükröződését fedetlen arccal szemlélem, és ugyanazon ábrázatra el­vál­to­zom, dicsőségről dicsőségre az **Úrnak Szellemétől**. Drága Szent Szellem, köszönöm, hogy amerre csak járok, **kiáradsz és szabadságot szolgáltatsz bennem és általam min­den kötés alól**. Köszönöm, hogy minden igát megtörsz az életemben. Általad bemegyek
a ne­kem rendelt teljességbe. Köszönöm, hogy az **Úr dicsőségét szemlélteted velem**,
és **elvál­toz­tatsz** **Jézus gyönyörűséges ábrázatára**, **dicsőségről dicsőségre**. Mindezt Te végzed bennem, drága **Szent Szellem** – Te, aki az Atya vagy énbennem. *(2Kor. 3,17–18.)*

A hitnek bennem is ugyanaz a **szelleme** van, amint írva van: Hittem és azért szóltam; hiszek én is, és azért szólok. Tudom, hogy aki feltámasztotta az Úr Jézust, Jézus által engem is feltámaszt és előállít, hogy a kegyelem sokasodva, sokak által a hálaadást bő­sé­ges­sé tegye az Isten dicsőségére. Aki pedig engem erre elkészített, az Isten az, aki a **Szellemet** foglalóként adta nekem. És **Te segítőtárs vagy nekem mindebben**, **drága Szent Szellem**, **Általad hiszek**, **Általad szólok**, **Általad kapok bizonyságot minden igaz­ság­ról**; **Te so­ka­sítod meg a kegyelmet az életem felett**, **Te osztod a szellemi aján­dé­ko­kat az életemben és Te teszed a hálaadást bőségessé Isten dicsőségére**. *(2Kor. 4,13–15. 5,5.)*

Köszönöm Atyám a **Szent Szellemet**, aki hatalmas dolgokat cselekszik bennem. Köszönöm drága Szent Szellem, hogy **hatalmas dolgokat cselekszel bennem**. *(Gal. 3,5.)*

A **Szellem** gyümölcsei: szeretet, öröm, békesség, béketűrés, szívesség, jóság, hűség, szelídség, mértékletesség hatalmasan növekednek bennem, Általad, drága **Szent** **Szellem**, **aki Isten szerint való növekedést szolgáltatsz nekem**. *(Gal. 5,22.)*

Minthogy pedig fia vagyok, kibocsátotta Isten az **Ő Fiának Szellemét** az én szívembe, ki ezt kiáltja: Abba, Atya! Drága Szent Szellem, Általad kiáltom: Abba, Atyám. *(Gal. 4,6.)*

**Szellem** szerint élek, **Szellem** szerint is járok. **Szellem** szerint járok, így a test kívánságát nem viszem véghez. Köszönöm, hogy segítségemre vagy ebben, hogy a test kívánságát ne vigyem véghez. *(Gal. 5,16. 25.)*

Növekedem szent templommá az Úrban, Krisztusban Isten hajlékává építtetem a **Szellem** által. Általad növekszem szent templommá az Úrban, Általad építtetem fel Isten hajlékává Krisztusban. Köszönöm, hogy végzed ezt bennem, kegyelem Szelleme. Köszönöm, hogy szent templomod falai között őrjáratot tartva őrzöl engem. *(Ef. 2,21–22.)*

Az én mennyei Atyám megadja nekem az Ő dicsősége gazdagságáért, hogy hatalmas erővel megerősödjek az **Ő Szelleme** által a belső emberben. Köszönöm Neked, drága Szent Szellem, hogy a **belső emberben megerősítesz hatalmas erővel**, így soha nem lankadok, és nem fáradok el. *(Ef. 3,16.)*

Istennek **Szent Szelleme** által elpecsételtettem a teljes megváltás napjára. Drága Szent Szellem, **Általad elpecsételtettem a teljes megváltás napjára**. *(Ef. 4,30.)*

Mindenkor hálaadással tartozom az Istennek, mert szeret engem az Úr, kezdettől fogva kiválasztott engem Isten az üdvösségre; a **Szellem** szentelésében és az igazság hitében elhívott engem az én Uram, Jézus Krisztus dicsőségének elvételére. Köszönöm drága Szent Szellem, hogy **megszenteltél az én Uram**, **Jézus Krisztus dicsőségének elvételére**. *(2Thess. 2,13–14.)*

Az Ő irgalmasságából tartott meg engem az újjászületés fürdője és a **Szent Szellem** megújítása által, amit kitöltött reám bőséggel az én megtartó Jézus Krisztusom által; hogy az Ő kegyelméből megigazulván, örökös legyek az örök élet reménysége szerint. Köszönöm drága Szent Szellem a megújításodat, hogy **a** **belső emberben megújítasz nap­ról napra**, **és kijelentésekkel árasztod el a szívemet a Jézus Krisztusom meg­is­me­ré­sé­re**. *(Tit. 3,5–7.)*

Hálát adok az én Istenemnek Jézus Krisztus által, hogy ki vagyok választva az Atya Isten rendelése szerint, a **Szellem** megszentelésében engedelmességre, és Jézus Krisztus vérével való meghintésre: kegyelem és békesség adatik nékem bőségesen. Köszönöm drága Szent Szellem, hogy **kegyelmet és békességet szolgáltatsz nekem bőségesen a megszentelésedben**. *(1Pét. 1,2.)*

Az Ő parancsolatait megtartom, Őbenne maradok és Ő is bennem; és abból a **Szellem­ből** ismerem meg, hogy bennem marad, amelyet nékem adott. Drága Szent Szellem, Belőled,
**a Te kijelentéseidből és bizonyságtevéseidből ismerem meg**, **hogy én Jézusban maradok és Jézus is bennem marad**. *(1Ján. 3,24.)* Erről ismerem meg, hogy Őbenne maradok és Ő énbennem, mert a maga **Szelleméből** adott nekem. Teáltalad ismerem meg, drága Szent Szellem, hogy én Jézusban maradok, és Jézus énbennem. *(1Ján. 4,13.)*

Mennyei Atyám, hálát adok Neked a **Szent Szellem** közléseiért és ajándékainak szétosztásáért. Drága Szent Szellem, köszönöm a Te k**özléseidet**, **az ajándékaidnak szétosztását**, **amiben engem is részesítesz**. Köszönöm, hogy **szólod nekem azokat**, **amiket hallasz**, **és segítesz abban**, **hogy meghalljam azokat**. **Füleimet felnyitottad**, **hogy meghalljalak Téged**, **mint a tanítványok**. *(Zsid. 2,4.)*

Mennyei Atyám, hálát adok Neked, hogy a **Szent Szellem** közössége van velem. Drága Szent Szellem, köszönöm Neked, hogy **növekedést engedsz nekem a Veled való közösségben**. *(2Kor. 13,13.)*

Legyen az imádságom és áldozatom Abba, Előtted kedves, és Általad, drága **Szent Szellem**, megszentelt. **Szenteld meg minden imádságomat és áldozatomat**, drága Szent Szellem, örökre. *(Róm. 15,16.)* Ámen.